  Майя Бывальцева 6-20 оштолэзе арнялы быдэ пуксёнъёсы но покчиарняосы Ижкар администрацилэн юртэз азьысь площадьын Вормон Парадлэн репетициосыз ортчозы. Со сярысь карлэн пресс-службаез ивортӥз. Парадэ ожгарчиос, кужымо ёзэсъёсын ужасьёс, кадет классъёсын дышетскисьёс, ветеран огазеяськонъёслэн ыстэм муртъёссы пыриськозы. Ваньзылы утиськон арбериос висъялозы. Репетициосты ортчытон нуналъёсы администрацилэн юртэз азьысь парковка ворсамын луоз Быдӟым Атыкай ожын вормонлы сӥзем Парад 9-тӥ куартолэзе 10 часысен улосвыл кивалтэтлэн юртэз азьын Шор площадьын ортчоз. Тодэ вайытом, 2020-тӥ арын Россиын Вормон парадъёс 24-тӥ инвожое ортчизы, Удмуртиын ужрадэз ортчытонлэсь куштӥськизы.  Тегъёс: Ижкар Удмуртия ВормонНунал БыдӟымАтыкайож Парад  